Na osnovu Odluke VD Upravnog odbora JZU Zavod za forenzičkupsihijatriju Sokolac o prodaji službenog motornog vozila putem javne licitacije sistemom zatvorenih ponuda, broj 3161-11/21 od 24.09.2021.godine, JZU Zavod za forenzičku psihijatriju Sokolac, objavljuje

**JAVNU LICITACIJU**

**za prodaju službenog putničkog motornog vozila**

# PREDMET PRODAJE

JZU Zavod za forenzičku psihijatriju Sokolac putem javnog nadmetanja – licitacije prodaje službeno putničko motorno vozilo (u daljnjem tekstu: vozilo) sljedećih karakteristika:

 1. Marka i model: Peugeot 508,

 2. Boja: Crna,

 3. Broj šasije: VF38D9HD8EL009724,

 4. Snaga i zapremina/vrsta motora: Snaga motora 84 KW, Radna zapremina 1560 cm3,

1. Broj motora: 10JBFT0056943
2. Godina proizvodnje: 2014. ,
3. Stanje: u voznom stanju,
4. Registarske oznake: A45T328, registrovan do 21.10.2022. godine,
5. Kasko osiguran do 23.04.2022. godine,
6. Pređena kilometraža: 256601 km,

 **Početna cijena vozila je 4.673,81**  **KM.**

# PRAVO UČEŠĆA

Pravo učešća u postupku javnog nadmetanja - licitacije, sistemom zatvorenih ponuda, imaju sva pravna i fizička lica koja prije utvrđenog roka za licitaciju uplate kauciju/depozit, u iznosu od 10% od početne prodajne cijene vozila, odnosno 467,38 KM, na žiro račun JZU Zavod za forenzičku psihijatriju Sokolac, Podromanija bb broj 5517902221099669 kod Unicredit banke, sa svrhom doznake : uplata akontacije za javnu licitaciju, zaključno sa 16.12.2021. godine do 12:00 sati.

Pravo učešća u postupku licitacije nemaju zaposleni u JZU Zavod za forenzičku psihijatriju Sokolac i članovi njihove uže porodice.

# PREGLED VOZILA I DOSTAVLJANJE PONUDA

Vozilo koje je predmet licitacije prodaje se po principu „viđeno-kupljeno“, bez naknadnih prigovora i žalbi koje se odnose na predmet prodaje.

Vozilo se može pogledati na parkingu ispred službenog ulaza u JZU Zavod za forenzičku psihijatriju Sokolac, Podromanija bb, svaki radni dan od dana objave javne licitacije, u periodu od 10:00 do 14:00 sati uz prethodnu telefonsku najavu kontakt osobi.

Kontakt osoba je Ivana Savčić, telefon broj 057/400-040.

Ponude se dostavljaju lično ili putem preporučene pošiljke, na popunjenom obrascu iz ovog oglasa (obrazac se može preuzeti na protokolu ili na web stranici JZU Zavod za forenzičku psihijatriju Sokolac  [www.zzfps.ba](http://www.zzfps.ba/)) u zatvorenoj koverti sa naznakom „NE OTVARAJ - Ponuda za javnu licitaciju“ zajedno sa dokazom o izvršenoj uplati kaucije/depozita i ovjerenom kopijom lične karte/ovjerenom kopijom ID broja.

U slučaju ličnog dostavljanja, ponude se dostavljaju na protokol JZU Zavod za forenzičku psihijatriju Sokolac svaki radni dan u periodu od 10:00 do 15:00 sati.

 Rok za prijem ponuda je 16.12.2021. godine do 12:00 sati.

 Jedan ponuđač može dostaviti samo jednu ponudu.

# TOK LICITACIJE

Javno otvaranje dostavljenih ponuda za prodaju vozila iz tačke I održaće se u JZU Zavod za forenzičku psihijatriju Sokolac u Sokocu, Podromnija bb - Sala za sastanke, 16.12.2021. godine, sa početkom u 13:00 sati.

Otvaranju ponuda mogu pristustvovati ponuđači – fizička lica koja su dostavila ponudu uz predočenje identifikacijskog dokumenta, odnosno osobe ovlaštene u ime pravnog lica za učešće na javnoj licitaciji, uz pismeno ovlaštenje.

Kriterij za vrednovanje ponuda je najviša ponuđena cijena.

Ako se na javnu licitaciju odazovu dva ili više ponuđača sa istom cijenom koja je ujedno i najviša cijena ponude, Komisija će pobjednikom proglasiti ponuđača koji je ranije dostavio ponudu po datumu i vremenu prijemnog štambilja na protokolu, odnosno datumu predaje pismena u PTT službu.

Ako se na javnu licitaciju odazove samo jedan ponuđač i da ponudu na početnu vrijednost/cijenu ili veći iznos, isti se proglašava pobjednikom licitacije.

Ponude koje ne budu pripremljene u skladu sa naprijed navedenim, ponude koje budu primljene u JZU Zavod za forenzičku psihijatriju Sokolac nakon isteka naznačenog datuma i vremena, bez obzira kada su poslane, i ponude čija je ponuđena cijena za vozilo manja od utvrđene početne cijene vozila, neće se uzeti u razmatranje.

# OBAVEZE KUPCA

Ponuđač čije je ponuda najpovoljnija, odnosno kupac, je dužan pristupiti zaključenju ugovora u roku od 2 (dva) dana od dana proglašenja pobjednikom licitacije. Kupac je dužan za kupljeno vozilo uplatiti puni iznos postignute cijene u roku od 5 (pet) dana od dana potpisivanja ugovora.

Uplata kupoprodajne cijene izvršiće se na žiro račun broj 5517902221099669 kod Unicredit banke.

Vozilo se preuzima u viđenom stanju, po uplati ugovorene cijene.

Sve poreze, troškove prenosa vlasništva, transporta, preregistracije, osiguranja i ostale troškove u skladu sa zakonskim propisima snosi kupac.

# DODATNE INFORMACIJE

Učesnicima u Javnoj licitaciji čije ponude ne budu prihvaćene, uplaćeni depozit od 10% biće vraćen odmah nakon otvaranja ponuda. Pobjedniku licitacije depozit će biti vraćen po realizaciji kupoprodajnog ugovora.

Ako kupac odustane od kupovine nakon što je njegova ponuda prihvaćena, odnosno ne pristupi sklapanju ugovora ili ukoliko nakon zaključenja ugovora kupac odustane od njegove realizacije, uplaćena kaucija/depozit od 10% mu se neće vratiti, a JZU Zavod za forenzičku psihijatriju Sokolac

zadržava pravo dodijeliti ugovor prvom slijedećem ponuđaču sa liste uspješnih ponuđača.

Da bi licitacija bila uspješna mora biti dostavljena najmanje jedna validna ponuda.

Za sve dodatne informacije kontakt osoba je Ivana Savčić, broj tel. 057/400-040 radnim danima od 07:00 časova do 15:00 časova.

Tekst ove licitacije biće objavljen u dnevnim novinama, na web stranici i oglasnoj tabli JZU Zavod za forenzičku psihijatriju Sokolac.

 **VD DIREKTROR**

 Bojan Koprivica, dipl.prof.